Mercedes-Benz W210

275px|thumb|Mercedes-Benz W210, 1998
**Mercedes-Benz W210** — аўтамабіль бізнес-класа ў вытворчай гаме Mercedes-Benz. Быў прадстаўлены ў якасці пераемніка серыі W124 у маі 1995 года, спачатку як седан, а ў чэрвені 1996 года і ў кузаве ўніверсал (**S210**).

На гэтай мадэлі, упершыню на аўтамабілях Mercedes-Benz, былі скарыстаныя падвойныя авальныя фары, якія вызначылі аблічча цэлага шэрагу мадэляў фірмы.

У 2002 годзе быў заменены на W211.

Было выраблена 1.653.437 адзінак гэтай серыі на зборачных лініях у Зіндэльфінгене, Раштатце і Грацы.

## Тыпы кузава 
### Седан (W 210) 
thumb|right|Седан (W 210)
У маі 1995 года быў прадстаўлены седан новага пакалення E-Klasse (унутранае пазначэнне **W 210**).

У залежнасці ад памеру паліўнага бака, ёмістасць багажнага адсека складае 500 літраў (65 літраў бак) або 520 л (80 л бак). 
Каб палегчыць транспарціроўку доўгіх прадметаў, за дадатковую плату мог быць усталяваны люк у заднім сядзенні.

Седаны былі 4818 мм у даўжыню, 1799 мм — у шырыню, і 1450 мм — у вышыню, колавая база — 2833 мм.

Было выраблена 1.374.199 аўтамабіляў.

### Універсал (S 210) 
thumb|left|Універсал (S 210)
У чэрвені 1996 года быў прадстаўлены ўніверсал (унутранае пазначэнне *S210*). Аб'ём багажніка складае 600 літраў, а пры складанні задняга сядзення і загрузцы да даху яго максімальны аб'ём можа быць павялічаны да 1975 літраў. Універсал меў даўжыню 4850 мм, шырыню — 1799 мм  і вышыню — 1496 мм.

Выпуск універсалаў скончаны ў снежні 2002 года. Выпушчана 279.238 аўтамабіляў.

### Шасі (VF 210) 
thumb|right|Аўтамабіль хуткай дапамогі (на шасі VF 210)

Адначасова з універсалам з'явілася мадыфікацыя **VF210** — шасі з колавай базай, павялічанай на 74 см. У адрозненне ад 124 серыі, версіі са стандартнай колавай базай не было. Першапачаткова выпускалася шасі *E 290 Turbodiesel*, пазней да шэрагу дадаліся *E 250 Diesel* (для італьянскага рынку), *E 280* і *E 220 CDI*.

Шасі не будаваліся цалкам на Mercedes-Benz — кузавы ўніверсалаў пастаўляліся на завод Binz, дзе яго змянялі адпаведным чынам.

Шасі прызначалася для далейшага мантажу любога кузава ці пабудовы машын хуткай дапамогі непасрэдна ў кампаніі Binz. Асноўнымі заказчыкамі *VF 210* былі трунары і транспартныя арганізацыі.

### Падоўжаны седан (V 210) 
thumb|left|падоўжаны седан (V 210)
Падоўжаны седан быў створаны па замове тайскай каралеўскай сям'і ў 1996 годзе, але ў сувязі з вялікім попытам, версія E-Klasse з доўгай колавай базай з канца 1996 года стала выпускацца серыйна. Гэты варыянт кузава таксама быў распрацаваны ў супрацоўніцтве з Binz.

*E320* мае колавую базу падоўжаную на 97 см, шэсць дзвярэй і трэці шэраг сядзенняў. Кліенты маглі выбіраць паміж пяццю- і шасціцыліндравымі бензінавымі і дызельнымі рухавікамі. Акрамя згаданай мадэлі з шасцю дзвярыма і трыма радамі сядзенняў, быў пабудаваны і чатырохдзвярны варыянт з двума процілеглымі радамі задніх сядзенняў.

## Камплектацыі 
### Classic 
Камплектацыя *Classic* была базавай у мадэльным шэрагу.

Знешне вылучалася чорнымі дзвярнымі ручкамі, молдынгамі кантраснага колеру. Чорны колер мелі сярэдняя стойкі і дахавыя паласы вадастоку. У залежнасці ад рухавіка ставіліся 15"- ці 16"-цалёвыя сталёвыя колы з каўпакамі. На *E 420* былі 16"-цалёвыя літыя дыскі з 10 адтулінамі, запазычаныя ў камплектацыі *Elegance*. У салоне — аздабленне панэлі з платану, вобад рулявога кола з чорнага ўспененага пластыку. Рычаг пераключэння перадач чорнага колеру, з надпісам *Classic*. Абабіўка сядзенняў мела малюнак «хваля» і мела чорны, сіні, "шампіньён" або шэры колер.

Пасля рэстайлінгу быў зменены дызайн колавых каўпакоў, дзвярныя ручкі сталі фарбавацца ў колер кузава. Акрамя таго, у аздабленні салона сталі ўжывацца тканіна ўзора "Cannes" і дрэва "Alameda".

Выява:Mercedes W210 front 20071025.jpg|Mercedes-Benz W210 *Classic* (1995–1999)
Выява:Mercedes W210 rear 20071025.jpg|Mercedes-Benz W210 *Classic* (1995–1999)  Выгляд ззаду
Выява:Mercedes W210 Kombi front 20071106.jpg|Mercedes-Benz S210 *Classic* (1999–2003)
Выява:Mercedes W210 Kombi rear 20071106.jpg|Mercedes-Benz S210 *Classic* (1999–2003)  Выгляд ззаду

### Elegance 
За дадатковую плату была даступная каплектацыя *Elegance*.

Знешне вылуалася храмаваным аздабленнем бампераў, бакавых молдзінгаў і дзвярных ручак. Дахавыя паласы вадастоку фарбаваліся ў колер кузава. Колы мелі 16"-цалёвыя літыя дыскі з 10 адтулінамі. У салоне з'явіліся антыблікавае ўнутранае люстэрка задняга выгляду; сонцаахоўныя брылі з люстэркам, якія маюць падсвятленне. У спінках пярэдніх сядзенняў меліся кішэні, падлакотнік са скрыняй, ліхтары ў дзвярах. Была палепшана вентыляцыя задняй частцы салона. Рычаг пераключэння перадач і рулявое кола абцягнутыя скурай пад колер панэлі. Сядзенні маюць дызайн тканіны "Прэстыж" і аздабленне панэлі выканана з каштоўных парод дрэва.

Пасля мадэрнізацыі ў залежнасці ад рухавіка сталі ўсталёўвацца 16"- ці 17"-цалёвыя літыя дыскі з адзінаццаццю адтулінамі. Да абсталявання інтэр'еру быў дададзены пакет асвятлення і алюмініевыя пласціны з надпісам "Mercedes-Benz" на парогах.

Выява:1999 Mercedes-Benz E 240 (W 210) Elegance sedan (2011-11-17) 01.jpg|Mercedes-Benz W210 *Elegance* (1995–1999)
Выява:1999 Mercedes-Benz E 240 (W 210) Elegance sedan (2011-11-17) 02.jpg|Mercedes-Benz W210 *Elegance* (1995–1999)  Выгляд ззаду
Выява:Mercedes W210 front 20070926.jpg|Mercedes-Benz W210 *Elegance* (1999–2002)
Выява:Mercedes W210 rear 20070926.jpg|Mercedes-Benz W210 *Elegance* (1999–2002)  Выгляд ззаду

### Avantgarde 
Камплектацыя *Avantgarde* мае падкрэслена вытанчаны і спартыўны кірунак.

Як і камплектацыя *Elegance*, вылучаецца храмаваным аздабленнем і фарбаваннем молдынгаў на даху ў колер кузава. Акрамя таго, былі афарбаваныя ў колер кузава і бакавыя молдынгі. У адрозненне ад іншых камплектацый, шкленне падфарбоўвалі сінім колерам замест зялёнага. Сярэднія стойкі былі абклееныя градыентнай плёнкай ў колер кузава. Рашотка мае ламелі з глянцавай чорнай устаўкай. *Avantgarde* дадаткова мелі спецыяльна ўведзеныя колеры: "Violan" і "Amazonit".

Шасі нязначна зніжана ва ўсіх заднепрывадных мадэлях. 16"-цалёвыя літыя дыскі з 5 адтулінамі.

Былі ксенонавыя фары, якія дадаткова абсталёўваліся ачышчальнікамі і аўтаматычным рэгуляваннем далёкасці святла.

У салоне *Avantgarde* мае тыя ж дадаткі, што і * Elegance*. Матэрыял абіўкі сядзенняў меў малюнак "Tiffany". Аздабленне панэлі выканана з цёмнага клёну. Рычаг каробкі перадач, скураны руль і рамяні бяспекі ў гэтай камплектацыі заўсёды мелі чорны колер.

Пасля рэстайлінгу дыяпазон абсталявання быў пашыраны.

Выява:Mercedes-Benz W210 front 20080809.jpg|Mercedes-Benz W210 *Avantgarde* (1995–1999)
Выява:Mercedes-Benz W210 rear 20080809.jpg|Mercedes-Benz W210 *Avantgarde* (1995–1999)  Выгляд ззаду
Выява:E 200 Kompressor W210 Front.JPG|Mercedes-Benz W210 *Avantgarde* (1999–2002)
Выява:J410005.JPG|Mercedes-Benz W210 *Avantgarde* (1999–2002)  Выгляд ззаду

## 4MATIC 
Як і на папярэдняй мадэлі, з 1997 года ў якасці опцыі стала даступнай паўнапрывадная сістэма 4MATIC.
Распрацоўка і пабудова вялася ў супрацоўніцтве са Steyr-Daimler-Puch GmbH у Грацы. 
Запуск новых 4MATIC мадэляў ажыццяўляўся ў два этапы: *E280 4MATIC* — у снежні 1996 года, варыянт з 3,2-літровым рухавіком *E320 4MATIC* — у чэрвені 1997 года, а пазней і *E 430 4MATIC*.
Поўным прывадам маглі абсталёўвацца як седаны, так і ўніверсалы.

У параўнанні з сістэмай папярэдняга пакалення, канцэпцыя прывада атрымала прынцыпова далейшае развіццё. Сталы прывад на ўсе колы спалучаецца з сістэмай курсавай устойлівасці ETS, якая замяняе блакаванне дыферэнцыялаў. ETS аўтаматычна ўключыцца, калі прынамсі адно кола круціцца на склізкай паверхні.

На базе *E 430 4MATIC* фірмай AMG быў зроблены *E 55 AMG 4MATIC*.

Выява:Mercedes-Benz S210 E320 4Matic.JPG|E 320 4MATIC T (1997–1999)
Выява:'00-'02 Mercedes-Benz E320 4Matic Wagon S210.jpg|E 320 4MATIC T (1999–2003)

## Guard 
З красавіка 1995 года на заводзе ў Зіндэльфінгене вырабляліся браніраваныя седаны серыі 210.

На працягу ўсяго перыяду будаўніцтва седаны былі даступныя з высокай ступенню браніравання В6. Высокая вага датаковых элементаў браніравання патрабавала павышанай магутнасці, таму браніраванне прапаноўвалася для мадэлі *E420* (з верасня 1997-га — *E430*) з васьміцыліндравым рухавіком.

У сакавіку 1997 года была таксама прапанаваная мадыфікацыя, якая мела ўзровень B4, што забяспечвае абарону ад найбольш распаўсюджаных пісталетаў. Гэты варыянт браніравання быў палегчаным, таму з восені 1997 года быў таксама даступны і для мадэлі з шасціцыліндравым рухавіком (мадэль *E 320*).

Асаблівасцю браніравання з'яўляецца поўная інтэграцыя ахоўных элементаў у канструкцыю кузава.

## AMG 
thumb|E 55 *AMG* (1999–2002)
Атэлье Mercedes-AMG на аснове серыйных мадэляў Mercedes-Benz E-класа (камплектацыя *Avantgarde*) вырабляла мадыфікаваныя версіі аўтамабіляў. Пакет абсталявання ўключаў у сябе мадыфікаваныя бамперы і бакавыя спадніцы, сістэму выпуску, спартыўную падвеску, лёгкасплаўныя дыскі памерам 8Jx18 ET31 (спераду) і 9Jx18 ET35 (ззаду), шыны 235/40 R18 (пярэднія) і 265/35 R18 (заднія).

У мадэлях W210, даведзеных AMG, выкарыстоўваліся 4 рухавіка. У 1996 годзе з'явілася першая мадэль — *E36 AMG*, абсталяваная рухавіком M104.995. Потым з'явілася *E50 AMG* з рухавіком M119.985, якая выраблялася толькі адзін год. У 1998 з'явілася мадэль *E55 AMG* з рухавіком M113 аб'ёмам 5,5 л V8 SOHC 24V магутнасцю 354 к. с. *E55 AMG* па замове былі даступныя таксама з прывадам на ўсе колы 4MATIC. На вяршыні мадэльнага шэрагу стаяла мадэль *E60 AMG* з 6,0 літровым V8 M119 магутнасцю 381 к. с. (1996–1998).

## Рухавікі 
Для серыі 210 быў шырокі выбар аўтамабіляў з бензінавымі і дызельнымі рухавікамі. Першапачаткова мадэльны шэраг складаўся з рухавікоў, што стаялі на апошніх аўтамабілях яго папярэдніка, якія былі паступова заменены больш сучаснымі.

Гама рухавікоў уключала 4-, 6- і 8-цыліндравыя рухавікі, як бензінавыя (атмасферныя і з нагнятальнікамі), так і дызельныя. W210 — апошняе пакаленне Е-класа, на якое ўсталёўваліся дызельныя рухавікі без наддзімання, а таксама радныя 6-цыліндравыя бензінавыя (замененыя рухавікамі V6 у 1997 годзе).

### Бензінавыя 
#### Чатырохцыліндравыя 
#### Шасціцыліндравыя 
#### Васьміцыліндравыя 
### Дызельныя 
#### Чатырохцыліндравыя 
#### Пяціцыліндравыя 
thumb|Рухавік OM 602.982 *(Мадэль E 290 Turbodiesel)*

#### Шасціцыліндравыя 
## Сістэмы бяспекі 
Стандартнае абсталяванне аўтамабіля ўключае дзве пярэднія і дзве бакавыя падушкі (абараняюць тулава і галаву), пярэднія рамяні з праднацягвальнікамі і абмежавальнікамі высілкаў. У ліпені 1998 года на аўтамабілях з'явілася бакавая падушка тыпу «заслона» для аховы галавы пры бакавым ўдары. З 1999 года яна ўвайшла ў стандартную камплектацыю.

### Вынікі краш-тэстаў 
Пры першапачатковым тэставанні, праведзеным у 1998 годзе, аўтамабіль атрымаў толькі тры зоркі. Мела месца значная дэфармацыя кузава ў зоне ног кіроўцы, зварныя швы падлогі разышліся — прычынай было ўмятае ў глыбь аркі кола. Зніжэнне адзнакі таксама было выклікана значнымі нагрузкамі ад рамяня бяспекі на грудзі пасажыра, і вялікім — 23 сантыметры — змяшчэннем назад педалі тормазу.

Праз некаторы час у сістэму Euro NCAP быў уключаны «слупавы» тэст. Вытворца ўдасканаліў мадэль і былі праведзены паўторныя выпрабаванні. Палепшаны аўтамабіль атрымаў чатыры зоркі паводле абноўленай сістэмы тэставання.

## Канструкцыя 
Е-клас W210 — аўтамабіль з апорным кузавам, класічнай кампаноўкі: рухавік спераду, прывад на заднія колы. З 1998 года выпускаліся таксама паўнапрывадныя версіі 4Matic.

Трансмісіі: 5-ступеньчатая механічная (з 2000 года — 6-ступеньчатая); аўтаматычныя: 4-дыяпазонавая з пачатку вытворчасці, 5-ступеньчатая з 1997 года, 5-ступеньчатая з ручным пераключэннем - з 2000 года. Падвескі - незалежныя, двухрычажная спераду і 5-рычажная ззаду, абедзве са стабілізатарамі папярочнай устойлівасці.

У 2000 годзе выходзіць ўдасканаленая мадэль W210 Millenium з рухавіком M112 і M114.

### Трансмісія 
W210 1996 абсталёўваўся 4 і 5-ступеньчатай (Avantgarde) аўтаматычнай каробкай ад W124. У 1997 годзе Mercedes ўсталявалі новую 5-ці ступеньчатую трансмісію з электронным кіраваннем. Гэтая АКПП ўпершыню з'явілася ў 1996 годзе на V8 W140. На сённяшні дзень гэтая мадэль трансмісіі (722.6) усталяваная на шматлікіх аўтамабілях Daimler AG. 4-х і 5-ці ступеньчатыя каробкі працуюць досыць устойліва, хоць першая служыць некалькі даўжэй. Mercedes-Benz таксама стварылі алей для КПП, які мусіць праслужыць усё жыццё каробкі. Многія ўладальнікі аўтамабіляў Mercedes не падзяляюць меркаванне што да тэрміна жыцця трансмісіі. Частата замены алею КПП напрамую звязана з тэрмінам жыцця трансмісіі. Многія ўладальнікі і станцыі ТО рэкамендуюць абнаўляць алей кожныя 100 000 — 180 000 км.

## Спасылкі 
* http://media.daimler.com/dcmedia/0-921-657475-49-1113004-1-0-0-1113173-0-1-12759-614216-0-0-0-0-0-0-0.html 

## Гл. таксама 
* Mercedes-Benz E-Class

W 210
Катэгорыя:Аўтамабілі паводле алфавіта